നിപ: കേരളത്തിന് പുറമെ മറ്റ് സംസ്ഥാനങ്ങള്ക്കും ജാഗ്രതാ നിര്ദേശം നല്കി കേന്ദ്രം തിരുവനന്തപുരം: സംസ്ഥാനത്ത് നിപ്പാ വൈറസ് സ്ഥിരീകരിച്ച സാഹചര്യത്തില് കേരളത്തിന് മറ്റ് സംസ്ഥാനങ്ങള്ക്കും ജാഗ്രതാ നിര്ദേശം നല്കി കേന്ദ്രം. തമിഴ്നാട്, കര്ണാടക ഉള്പ്പെടെയുള്ള സംസ്ഥാനങ്ങള്ക്കാണ് ജാഗ്രത നിര്ദേശം നല്കിയിരിക്കുന്നത്. നിപ സാഹചര്യങ്ങള് സംസ്ഥാനങ്ങള് സൂഷ്മമായി വിലയിരുത്തണമെന്നും കോവിഡ് വാക്സിനേഷന് കേന്ദ്രങ്ങളില് ഉള്പ്പെടെ നിരീക്ഷണം കര്ശനമാക്കണമെന്നും സംസ്ഥാനങ്ങളോട് കേന്ദ്രം നിര്ദേശിച്ചു. അതിനിടെ കേരളത്തില് നിന്നും വരുന്നവര്ക്ക് 21 ദിവസത്തെ നിരീക്ഷണം ഏര്പ്പെടുത്തുന്നതാണ് തമിഴ്നാട് സര്ക്കാരിന്റെ പുതിയ പ്രഖ്യാപനം. കേരളത്തില് പോയി തിരിച്ചെത്തുന്നവരെ അതിര്ത്തിയില് വെച്ച് കര്ശന പരിശോധനയ്ക്ക് വിധേയമാക്കണമെന്നും സര്ക്കാര് നിര്ദ്ദേശിച്ചിട്ടുണ്ട്. കേരളവുമായി അതിര്ത്തി പങ്കിടുന്ന കന്യാകുമാരി, തെങ്കാശി, തേനി, നീലഗിരി, കോയമ്ബത്തൂര് എന്നീ ജില്ലകളിലെ ആരോഗ്യ വകുപ്പ് അധികൃതര്ക്കാണ് നിര്ദ്ദേശം. ചെക്ക്പോസ്റ്റുകളില് 24മണിക്കൂറും പരിശോധന നടത്തണമെന്നും ജാഗ്രത പാലിക്കണമെന്നും ആരോഗ്യ വകുപ്പ് ഡയറക്ടര് ശെല്വ വിനായകം ഉത്തരവിട്ടു. കേരളത്തിലേക്കുള്ള യാത്ര ഒക്ടോബര് വരെ ഒഴിവാക്കണമെന്ന് കര്ണാടക സര്ക്കാരും പറഞ്ഞിരുന്നു . പൊതുജനങ്ങള്ക്ക് നല്കിയ അറിയിപ്പിലാണ് കേരളത്തിലേക്കുള്ള യാത്ര ഒഴിവാക്കണമെന്ന് കര്ണാടക സര്ക്കാര് നിര്ദേശിക്കുന്നത്. അടിയന്തരപ്രാധാന്യമില്ലാത്ത കാര്യങ്ങളില് കേരളസന്ദര്ശനം ഒഴിവാക്കണമെന്നാണ് ജനങ്ങളോടുള്ള കര്ണാടക സര്ക്കാരിന്്റെ അഭ്യര്ത്ഥന. നിലവില് കേരളത്തില് നിപ പ്രതിരോധത്തിന് ആവശ്യമായ എല്ലാ നടപടികളും സ്വീകരിച്ചിട്ടുണ്ടെന്ന് മുഖ്യമന്ത്രി പിണറായി വിജയന് അറിയിച്ചു. സമ്ബര്ക്ക പട്ടികയിലുള്ളവര്ക്ക് ഗുരുതരമായ രോഗ ലക്ഷണങ്ങളില്ല. കൊവിഡ് പ്രതിരോധത്തിനൊപ്പം നിപ പ്രതിരോധവും ഊര്ജിതമാക്കുമെന്ന് മുഖ്യമന്ത്രി കഴിഞ്ഞ ദിവസം വ്യക്തമാക്കിയിരുന്നു . Tags Kerala tamil nadu KARNATAKA Caution nipa shortlink